CELEX: 32017Y0728(01)
Language: et
Date: 2017-07-18 00:00:00
Title: Euroopa Pangandusjärelevalve otsust muutev EBA otsus, millega kinnitatakse, et krediidikvaliteeti hindavate teatud asutuste antud mittetellitud krediidikvaliteedi hinnangud ei erine kvaliteedi poolest neilt tellitud krediidikvaliteedi hinnangutest (2016/C 266/05)

28.7.2017   
            
            
               ET
            
            
               Euroopa Liidu Teataja
            
            
               C 244/3
            
         Euroopa Pangandusjärelevalve otsust muutev EBA otsus, millega kinnitatakse, et krediidikvaliteeti hindavate teatud asutuste antud mittetellitud krediidikvaliteedi hinnangud ei erine kvaliteedi poolest neilt tellitud krediidikvaliteedi hinnangutest (2016/C 266/05)
   (2017/C 244/03)
   EUROOPA PANGANDUSJÄRELEVALVE JÄRELEVALVENÕUKOGU,
   võttes arvesse Euroopa Parlamendi ja nõukogu 24. novembri 2010. aasta määrust (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (1) (edaspidi EBA-määrus ja EBA),
   võttes arvesse määruse (EL) nr 575/2013 (2) artiklit 138,
   NING ARVESTADES JÄRGMIST:
   
               (1)
            
            
               kapitalinõuete määruse (EL) nr 575/2013 artikkel 138 võimaldab varakirjetele ja bilansivälistele kirjetele riskikaalude määramisel kasutada omavahendite nõuete arvutamiseks krediidikvaliteeti hindava asutuse antud mittetellitud krediidikvaliteedi hinnanguid, kui EBA kinnitab, et selle asutuse antud mittetellitud krediidikvaliteedi hinnangud ei erine kvaliteedi poolest sellelt asutuselt tellitud krediidikvaliteedi hinnangutest. Sama artikli kohaselt peab EBA keelduma sellise kinnituse andmisest või võtma selle tagasi eelkõige juhul, kui asutus on kasutanud mittetellitud krediidikvaliteedi hinnangut surve avaldamiseks hinnatavale ettevõtjale, et ta esitaks tellimuse krediidikvaliteedi hinnangu saamiseks või muude teenuste osutamiseks. Selle tulemusel avaldati 22. juulil 2016 EBA otsus 2016/C 266/05, millega kinnitatakse, et krediidikvaliteeti hindavate teatud asutuste antud mittetellitud krediidikvaliteedi hinnangud ei erine kvaliteedi poolest neilt tellitud krediidikvaliteedi hinnangutest (3).
            
         
               (2)
            
            
               Pärast EBA otsuse 2016/C 266/05 avaldamist registreeriti või sertifitseeriti uued krediidikvaliteeti hindavad asutused, mistõttu on samuti vajalik läbi viia määruse (EL) nr 575/2013 artiklis 138 välja toodud hinnang. Lisaks sellele hakkas üks krediidikvaliteeti hindav uus asutus, mis oli otsuse 2016/C 266/05 väljaandmise ajaks juba registreeritud, avaldama mittetellitud hinnanguid, järgides viimaste kohta käivat otsust. Lõpetuseks, alates otsuse 2016/C 266/05 avaldamist tunnistati kehtetuks Feri EuroRating Services AG krediidikvaliteeti hindava asutuse (4) reitinguagentuuride registreerimine, kuna see ei vasta enam määruse (EL) nr 575/2013 artikli 4 lõike 1 punktis 98 välja toodud krediidikvaliteeti hindava asutuse määratlusele. Ülaltoodud arengute tulemusel on oluline läbi viia määruse (EL) nr 575/2013 artiklis 138 välja toodud hinnang ka alles registreeritud krediidikvaliteedi hindavate asutuste või sertifitseeritud asutuste ning selle ühe asutuse osas, mis pakub mittetellitud krediidikvaliteedi hinnanguid, ja eemaldada viited asutusele, mis ei kvalifitseeru enam krediidikvaliteedi hindava asutuse nõuetele pärast otsuse 2016/C 266/05 väljaandmist.
            
         
               (3)
            
            
               Asjaomastele krediidikvaliteeti hindavatele asutustele on teatatud EBA kavatsus võtta vastu see otsus ja võimalus väljendada küsimuses oma seisukohti.
            
         
               (4)
            
            
               Otsus 2016/C 266/05 tuleb vastavalt muuta.
            
         ON TEINUD JÄRGMISE OTSUSE.
   Artikkel 1
   Euroopa Pangandusjärelevalve otsust nr 2016/C 266/05 muudetakse järgmiselt.
   
               (1)
            
            
               Lisasse kantakse järgmised krediidikvaliteeti hindavad asutused.
               
                           —
                        
                        
                           
                              Creditreform Rating AG
                           
                        
                     
                           —
                        
                        
                           
                              Egan-Jones Ratings Co.
                           
                        
                     
                           —
                        
                        
                           
                              HR Ratings de México, S.A. de C.V.
                           
                        
                     
                           —
                        
                        
                           
                              INC Rating Sp. z o.o.
                           
                        
                     
                           —
                        
                        
                           
                              modeFinance S.r.l.
                           
                        
                     
                           —
                        
                        
                           
                              Rating-Agentur Expert RA GmbH
                           
                        
                     
         
               (2)
            
            
               Lisast kustutakse järgmine krediidikvaliteeti hindav asutus.
               
                            
                        
                        
                           
                              Feri EuroRating Services AG.
                           
                        
                     
         Artikkel 2
   See otsus jõustub kahekümnendal päeval pärast selle avaldamist Euroopa Liidu Teatajas.
   
      London, 18. juuli 2017
      
         
            Järelevalvenõukogu nimel
         
         
            eesistuja
         
         Andrea ENRIA
      
   
   
      (1)  ELT L 331, 15.12.2010, lk 12.
   
      (2)  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ning määruse (EL) nr 648/2012 muutmise kohta (ELT L 176, 27.6.2013, lk 1).
   
      (3)  ELT C 266, 22.7.2016, lk 4.
   
      (4)  29. märtsi 2017. aasta pressiteade ESMA71-99-376